Gruppe 47

**Gruppe 47** var en uformell gruppe tyskspråklige forfattere som deltok i skribentmøter arrangert av  (1908–1993) mellom 1947 og 1967, og kom til å utgjøre den viktigste litterære institusjonen i tysk etterkrigslitteratur til den la ned.

## Bakgrunn
Det hele begynte da Alfred Andersch og Hans Werner Richter i 1946 utga tidsskriftet *Der Ruf* («Ropet») i München. Dette tidsskriftet utkom alt i 1945 under sensur og kontroll av den amerikanske hæren i New York som *Blätter für deutsche Kriegsgefangene* («Blader for tyske krigsfanger»). Målet var å opplyse og oppdra tyskerne til demokrati etter årene under Hitler. 

Bladets nøkkelbegrep skulle være «sosialistisk humanisme». Men Andersch og Richter ble av sine kritikere karakterisert som «uforbederlige nasjonalister», og oppfordret til å samarbeide med den amerikanske okkupasjonsmakten, i stedet for å kritisere den. Utgiverne fortsatte likevel å gi uttrykk for sin oppfatning, og etter advarsler og skjerpet sensur ble det 4. april 1947 nedlagt forbud mot tidsskriftet som utkom igjen under ny redaksjon til 1948 i München, og til 1949 i Mannheim.

## Dannelse
I juli 1947 møttes blant andre tidligere forfattere for *Der Ruf* og besluttet blant annet å grunnlegge et nytt litterært tidsskrift under navnet *Der Skorpion*, men fremfor alt å treffes regelmessig, for å lese hverandres manuskripter og kritisere dem. Hans Werner Richter innbød deretter en større, skjønt utvalgt, krets til et møte i september 1947. Ved dette møtet ga Hans Georg Brenner gruppen navnet «Gruppe 47», og Richter ble ansett som grunnlegger av dette løse forfatter-fellesskapet, siden han hadde innbudt dem.

Deltaker ved stiftelsesmøtet og medlem var Hans-Jürgen Soehring (1908–1960) som hadde oppholdt seg som offiser i Paris i første del av krigen, og i 1941 blitt kjæreste med den ti år eldre franske skuespillerinnen Arletty som etter krigen ble fengslet og rettsforfulgt for forholdet. Hun fikk likevel forlate fengselet den tiden det tok å spille inn sluttscenene i filmen *[[Paradisets barn]]*.

I 1990-årene oppstod et rykte om at Gruppe 47 hadde vært antisemittisk, og at den jødiske lyrikeren Paul Celan ble dårlig behandlet da han gjestet gruppemøtet i mai 1952. Tvert om opplevde Celan på dette møtet at Thomas Gnielka (1928–1965) leste høyt tekster han hadde skrevet om året da han som 15-åring var utskrevet som *[[Flakhelfer]]* for å beskytte IG Farbens anlegg ved Auschwitz, og i lag med sine klassekamerater - fra en liberal skole i Berlin-Spandau - så hva som foregikk i konsentrasjonsleiren på det tilgrensende området. Som journalist i *[[Frankfurter Rundschau]]* i 1950-årene la Gnielka ned mye arbeid i å oppspore krigsforbrytere, og Auschwitzprosessen i Frankfurt hadde neppe vært mulig uten hans innsats. Etter Gnielkas tidlige død holdt Heinrich Böll gravtalen, og Hessens delstatsregjering deltok i hans begravelse. Thomas Gnielkas kamp for Hitlertidens ofre skildres i filmen *Labyrinth des Schweigens* («Taushetens labyrint») fra 2014. 

## Organisering
Hans Werner Richter var leder for møtene. I begynnelsen bestemte han hvem som skulle inviteres til møtene, men siden ga forfatterne ham råd. Møtene fant sted halvårlig. Her leste og kritiserte man bl.a. de tilstedeværende forfatternes manuskripter. Også utenlandske forfattere, kritikere og andre gjester ble regelmessig invitert.

## Mål
Til å begynne med var det gruppens mål å fremme forfattere som representerte den ennå unge etterkrigslitteraturen. Et videre mål var å opplyse og oppdra tyskerne til demokrati. Gruppe 47s litteraturpris ble innstiftet 1950.

## Oppløsning
Gruppe 47 ble raskt en fast bestanddel innenfor den vesttyske litteratursfæren. Men kort tid før studentopptøyene i 1968 brøt gruppen sammen på grunn av politiske meningsforskjeller. Den endelige oppløsningen ble vedtatt ved avskjedsmøtet i Saulgau i 1977.

## Medlemmer (utvalg)

* Ilse Aichinger
* Carl Amery
* Alfred Andersch
* Ingeborg Bachmann
* Jürgen Becker
* Peter Bichsel
* Johannes Bobrowski
* Heinrich Böll
* Nicolas Born
* Paul Celan
* Friedrich Christian Delius
* Günter Eich
* Hans Magnus Enzensberger
* Hubert Fichte
* Erich Fried
* Heinz Friedrich
* Malte Gaumert
* Günter Grass
* Walter Maria Guggenheimer
* Peter Handke
* Manfred Peter Hein
* Helmut Heißenbüttel
* Wolfgang Hildesheimer
* Gustav René Hocke
* Walter Höllerer
* Walter Jens
* Uwe Johnson
* Joachim Kaiser
* Hellmuth Karasek
* Erich Kästner 
* Alexander Kluge
* Wolfgang Koeppen
* Walter Kolbenhoff
* Barbara König
* Karl Krolow
* Otto Heinrich Kühner
* Siegfried Lenz
* Reinhard Lettau
* Jakov Lind
* Hans Mayer
* Horst Mönnich 
* Adriaan Morriën
* Ivan Nagel
* Rüdiger Proske
* Fritz J. Raddatz
* Marcel Reich-Ranicki
* Ruth Rehmann
* Hans Werner Richter
* Toni Richter
* Klaus Roehler
* Peter Rühmkorf 
* Hans Sahl
* Franz-Joseph Schneider
* Ilse Schneider-Lengyel
* Siegfried Unseld
* Wolfdietrich Schnurre
* Johannes Mario Simmel
* Martin Walser
* Peter Weiss
* Dieter Wellershoff
* Wolfgang Weyrauch
* Ror Wolf

## Referanser


## Eksterne lenker
*